2. Ny daginstitution og skole i Foldby-Norring - anlægsbevilling og byggeprogram (Åben)
Tidl. politisk behandling BY,10.10.23, pkt. 3
Forventet sagsgang
PL-U, BS-U, TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til igangsætning af projektering af det kommende 
nybyggeri af en ny kombineret integreret daginstitution og skole med klub på en 
lokation i Foldby-Norring, herunder projektets rammesætning og en inddragende 
proces for udformningen. Sideløbende med denne sag fremlægges en særskilt sag, 
hvor Byrådet tager stilling til grundlaget for etablering af en ny daginstitution og skole i Lucas Christensen.
Byrådet skal tage stilling til en anlægsbevilling på 7,4 mio. kr. til projekterings- og rådgiverudgifter finansieret 
af det afsatte rådighedsbeløb i 2023. Bevillingen skal dække udgifter til bygherreomkostninger, 
forundersøgelser og udgifter til en ekstern totalrådgiver, der i samarbejde med Favrskov Kommune, skal 
stå for den overordnede koordinering og styring af arbejdet med udvikling af et byggeprogram og 
projektforslag samt udbudsgrundlaget for det kommende nybyggeri. 
Byrådet skal samtidig tage stilling til en midlertidig udvidelse af de eksisterende undervisningsarealer ved 
Korsholm Skole fra starten af 2025 og indtil byggeriet af en ny skole forventes færdigt ultimo 2028. 
Udvidelsen vil være i form af en midlertidig pavillonløsning, som vil blive lejet, og der skal også tages stilling 
til finansiering af denne løsning.
Desuden skal der tages stilling til nedsættelse af et byggeprogramudvalg, der skal bidrage til udformningen 
af byggeprogram og projektforslag. Det foreslås endvidere, at der nedsættes en politisk følgegruppe der, 
særligt i den indledende fase, skal medvirke til at sikre sammenhængen mellem lokalplanlægning og selve 
byggeprojektet.  
Viola Mogensen og Miljøudvalget skal tage stilling til entrepriseformen for det kommende nybyggeri og involveres i 
de løbende bevillinger i realiseringsprojektet.
VURDERING
Byrådet har med vedtagelsen af budgettet for 2024-27 besluttet, at der på en ny lokation i Foldby-Norring, 
skal opføres et nyt samlet byggeri af skole, fritids- og dagtilbud til erstatning for de nuværende bygninger, 
der rummer Korsholm Skole og Børneunivers. 
Beslutningen om at bygge nyt, fremfor at renovere og ombygge de nuværende bygninger, hviler især på to 
forhold. Dels at den nuværende bygningsmasse er meget nedslidt og utidssvarende, og dels at Foldby-
Norring er en attraktiv by i udvikling, hvor der løbende kommer nye borgere til, og hvor der er flere forskellige 
planer for yderligere by- og boligudvikling. Det nye byggeri skal ikke kun imødekomme den forventede 
vækst i antallet af børn og elever i Foldby-Norring, men også sikre, at den bygningsmæssige kapacitet i 
både skolen og dagtilbuddet er tilstrækkelig. Derudover vil de fysiske rammer overholde de gældende 
bygningsmæssige standarder for arbejdsmiljø, undervisning og pædagogik.  
[adresse]: EMN-2023-02834
Dok-ID: 3702243
Sagsbehandler: abs
Teknik- og Miljøudvalget
8. maj 2024  16:00
Nybyggeriet forudsætter en optimeret arealanvendelse, som stiller krav til samspillet mellem dagtilbud, 
skole og fritidstilbud. Samtidig forudsættes en fleksibel udnyttelse af de nye lokaler. Derved reduceres det 
samlede arealbehov til et nyt skole-, fritids- og dagtilbud. 
Processen omkring afklaringen af byggeriets placering i Foldby-Norring har betydet, at byggeriet af den 
nye kombinerede skole og dagtilbud forventes at være færdigt med udgangen af 2028. Tidsplanen for det 
samlede planlægnings- og anlægsarbejde er vedlagt sagen. Byggeprogramudvalget vil blive præsenteret 
for en mere detaljeret tidsplan for projektets realisering.
Følgegruppe
Med baggrund i nybyggeriets kompleksitet og mange interessenter foreslår forvaltningen, at der nedsættes 
en politisk følgegruppe, der dels får en rådgivende rolle i forhold til udviklingen af lokalplanområdet, og dels 
en koordinerende og forberedende rolle vedrørende prioriteringer frem til byggeprogramudvalgets 
påbegynder deres arbejde med at udforme og konkretisere byggeprojektet. 
Forvaltningen foreslår følgegruppen sammensat således:

Formanden for Børne- og Skoleudvalget

Næstformanden for Børne- og Skoleudvalget

Formanden for Plan- og Landdistriktsudvalget

Formanden for Teknik- og Miljøudvalget

Direktøren for Børn og Kultur

Direktøren for Teknik og Miljø

Chefkonsulent for styring og koordinering af større anlægsprojekter

Chef for Trafik og Ejendomme.
Byggeprogramudvalg
Der nedsættes et byggeprogramudvalg med politisk repræsentation samt repræsentanter for ledere, 
medarbejdere og forældre. Byggeprogramudvalget har følgende opgaver:

At deltage i udarbejdelsen af byggeprogram, dispositionsforslag og projektforslag.

At dispositionsforslaget udarbejdes i overensstemmelse med følgegruppens arbejde og de elementer, 
der lå til grund for de politiske beslutninger og mål for byggeriet.

At justere og udforme projektet, så byggeriet kan gennemføres indenfor den afsatte økonomiske 
ramme og projektets overordnede tidsplan.
Det foreslås, at byggeprogramudvalget sammensættes på følgende måde:

Formand for Børne- og Skoleudvalget (formand for byggeprogramudvalget)

Næstformand for Børne- og Skoleudvalget

Formand for Teknik- og Miljøudvalget

Direktør for Børn og Kultur

Chefkonsulent for styring og koordinering af større anlægsprojekter

Skoleleder

Repræsentant fra skolebestyrelsen

Repræsentant for dagtilbudsområdebestyrelsen

Arbejdsmiljørepræsentant fra [adresse], Klub og Børneunivers

Områdeleder/daglig leder fra [adresse]

Repræsentanter for Ejendomscentret.
Den forvaltningsmæssige servicering af udvalget sikres af direktørerne for Børn og Kultur samt Teknik og 
Miljø. Til udvalget tilknyttes en ekstern totalrådgiver i forbindelse med udformning og projektering og senere 
gennemførelse af byggeriet.
De forskellige lokale interessenter – forældre, medarbejdere og elever – vil løbende blive inddraget i 
planlægningen. Det vil blandt andet ske i en række arbejdsgrupper, som forbereder forslag til 
byggeprogramudvalget. 
Midlertidig og lejet pavillon
Med byggeri af en ny daginstitution og skole på en ny lokation, vil der ikke være et genhusningsbehov i 
byggeperioden, da de eksisterende bygninger og udearealer kan benyttes i hele byggeperioden. Et 
stigende elevtal i Foldby-Norring skoledistrikt, sammenholdt med skolens dårlige indretning, betyder dog, 
at der er behov for midlertidigt at udvide arealet til børn og elever i forbindelse med den nuværende 
Korsholm Skole, indtil nybyggeriet er opført og ibrugtaget. 
Skolen har løst en del af kapacitetspresset ved, at der er etableret en skoleklasse i arealer i klubbens 
bygning beliggende på den anden side af [adresse] overfor skolen. For at sikre et godt undervisnings- 
og arbejdsmiljø foreslår forvaltningen en midlertidig og lejet pavillonløsning med to undervisningslokaler og 
tilhørende garderobe og toiletter til førskolen fra 2025 og frem til 31. december 2028. I samarbejde med 
skolelederen foreslås den midlertidige og lejede pavillon placeret i skolens skolegård.
For at sikre byggeriets tidsplan og have sikkerhed for leverancer og ansvarsfordeling anbefaler 
forvaltningen, at udbuddet af byggeopgaven tilrettelægges med henblik på udbud i hovedentreprise.  Med 
denne udbudsform indgår Favrskov Kommune aftale med én entreprenør (hovedentreprenøren), der 
varetager styringen af underentreprenører (fagentreprenører) og dermed undgås, at opgaverne falder 
mellem to entreprenører. Desuden har hovedentreprenøren ansvaret for kvaliteten i arbejdet og 
hovedentreprenøren er således eneansvarlig for den samlede kontraktmæssige ydelse og overholdelse af 
tidsfrister.
ØKONOMI
Byrådet har i budgettet for 2024-27 (A-301) godkendt etableringen af en ny kombineret daginstitution og 
skole. Den samlede pris er anslået til i alt 113 mio. kr. Heraf er der afsat i alt 95 mio. kr. ekskl. 
prisfremskrivninger til byggeprojektet fordelt med et allerede afsat anlægsbudget i 2023 på 12 mio. kr., i alt 
68 mio. kr. i budgetperioden 2024-27 samt 15 mio. kr. i budget 2028. De resterende 18 mio. kr. er afsat på 
jordforsyningsområdet i perioden 2024-28. De økonomiske rammer er bl.a. baseret på, at der sker en 
betydelig arealoptimering i forhold til institutionernes nuværende fysiske rammer. Forvaltningen kvalificerer 
det samlede anlægsbehov, herunder prisfremskrivning, i forbindelse med budgetlægningen for 2025-28. 
Der søges aktuelt en anlægsbevilling på 7,4 mio. kr. til opstart, projekterings- og rådgiverudgifter finansieret 
af det afsatte rådighedsbeløb på 12 mio. kr. i 2023, der er overført til 2024. 
Der forventes udgifter til opstilling af den midlertidige og lejede pavillon, tilslutningsafgifter og øvrige 
omkostninger på 1,025 mio. kr. samt udgifter til demontering inkl. nedtagning af forsyningslederne efter fire 
år på 125.000 kr. Den samlede anlægsudgift på 1,15 mio. kr. foreslås finansieret af et mindreforbrug i 
forbindelse med Favrskov Kommunes køb af en pavillon, der oprindeligt var lejet, og som blev stillet ved 
Korsholm Skole i 2022. Mindreforbruget vedrører Budget 2023 (A-302). 
Den nye midlertidige pavillonløsning medfører en månedlig udgift på ca. 28.300 kr. til leje samt til forbrug 
af el, vand, varme, serviceaftaler mv. og rengøring. I alt samlede driftsudgifter på ca. 1,36 mio. kr. for en 
fireårig lejeperiode. 
Der skal i forbindelse med opstilling af den midlertidige og lejede pavillon foretages deponering svarende 
til anlægsudgiften på 1,15 mio. kr. og den forventede samlede lejeudgift på 960.000 kr. for fire år. Der skal 
ikke foretages deponering af driftsudgifterne til el, vand, varme mv. Den samlede deponering udgør således 
2,11 mio. kr. Deponeringen foreslås finansieret af kassen. 
Nye og arealoptimerede bygninger betyder en besparelse på de samlede udgifter til den løbende 
bygningsdrift og rengøring. Disse udgifter vil blive vurderet nærmere senere, og herefter blive indregnet i 
kommende års budgetter efter ibrugtagning. 
INDDRAGELSE
Lokalsamfundet i Foldby-Norring inddrages i overensstemmelse med de rammer, som er beskrevet for 
byggeprojektet. Inddragelsen finder sted, så den nye skole og daginstitution kan blive det størst mulige 
aktiv i området.
Børn og Kultur har i foråret 2024 iværksat en proces til inddragelse af repræsentanter fra skole og dagtilbud 
med henblik på at formulere en vision for den nye skole og daginstitution. Resultatet af visionsarbejdet vil 
blive præsenteret for følgegruppen og byggeprogramudvalget og indgå som grundlag for arbejdet med 
udvikling af det kommende byggeprojekt.  
INDSTILLING
Direktøren for Teknik og Miljø og direktøren for Børn og Kultur indstiller til Byrådet:
1.
At godkende en anlægsbevilling på 7,4 mio. kr. til opstart, projekterings- og rådgiverudgifter 
finansieret af det afsatte rådighedsbeløb i 2023, der er overført til 2024.
2.
At godkende en anlægsbevilling på 1,15 mio. kr. til en midlertidig og lejet pavillonløsning ved 
Korsholm Skole finansieret af restrådighedsbeløbet på anlægget til køb af pavillon ved [adresse] 
Skole i Budget 2023-26 (A-302).
3.
At der indarbejdes 340.000 kr. årligt i driftsbudgettet til lejeudgifter og driftsudgifter for en periode på 
fire år fra 1. januar 2025 til etablering af en midlertidig pavillonløsning ved [adresse]. 
4.
At der godkendes en anlægsbevilling i 2025 til deponering på 2,11 mio. kr. med tilhørende 
rådighedsbeløb. Rådighedsbeløbet finansieres af kassen.   
5.
At godkende nedsættelsen af følgegruppen for udvikling af området i Foldby-Norring samt rammerne 
for følgegruppens arbejde.
6.
At [adresse] sammensætning og rammerne for udvalgets arbejde godkendes.
7.
At Teknik- og Miljøudvalget godkender, at byggeopgaverne udbydes i hovedentreprise.  
BESLUTNING
.
Teknik- og Miljøudvalget, 8. maj 2024: 
Fraværende: Ingen
Ad 1-6. Indstilles godkendt.
Ad 7. Godkendt.
Bilag

Tidsplan for hovedaktiviteter, 10.4.2024 (3705854)
